СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ

ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ДЪРЖАВНИТЕ ДЕТСКИ ГРАДИНИ КЪМ МИНИСТЕРСТВО НА ОТБРАНАТА И УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДЪРЖАВНИТЕ ДЕТСКИ ГРАДИНИ КЪМ МИНИСТЕРСТВО НА ОТБРАНАТА

	№
	Организация/потребител

/вкл. начина на получаване на предложението/
	Предложения и становища
	Приети/

неприети
	Мотиви

	1. 
	Райна Борисова

Портал за обществени консултации https://www.strategy.bg/PublicConsultations/View.aspx?lang=bg-BG&Id=8363
14 юни 2024 г. 16:13:10 ч.


	1. Промяна в Наредбата за предучилищното образование

Във връзка с обнародването на Наредба за изменение и допълнение на Наредба № 5 от 2016 г. за предучилищното образование и направените в нея промени, касаещи допустимите отсъствия по семейни причини на деца от подготвителни групи в детски градини и училища следва да се има предвид, че същите се увеличават от 10 на 15. Поради този факт е необходимо прецизиране на текста от Правилника в чл. 23, ал. 3.
	Приема се.
	В Държавен вестник, бр. 46 от 31 май 2024 г. е обнародвана Наредба за изменение и допълнение на Наредба № 5 от 2016 г. за предучилищното образование.

На 13.03.2024 г. Министерският съвет е приел изменения в Наредбата за приобщаващото образование, с които се допуска учениците да отсъстват от училище до 15 дни в една учебна година с мотивирано писмено заявление от родител до класния ръководител.

С изменението на Наредба № 5 се увеличава и броят на дните, в които детето може да отсъства от детска градина/училище – група за предучилищно образование от 10 на 15 дни.



	2. 
	Yusla
Портал за обществени консултации https://www.strategy.bg/PublicConsultations/View.aspx?lang=bg-BG&Id=8363
19 юни 2024 г. 13:18:57 ч.


	2. Необходими документи, съгласно чл. 22а

Във връзка с изменението на чл. 22а, ал. 1 от Правилника, моля да бъде уточнено следното: Какви документи за преместване следва да се представят от родителите - служебна бележка от настояща/бъдеща месторабота, декларация за промяна на местоработата или друго? На децата, които кандидатстват по този ред трябва ли да се поставят точки, защото всички деца в сипсъка на чакащите са подредени, съобразно получените точки по чл. 13? Ако да, то следва да се добави в чл. 13, ал. 1, буква "в" : "дете, чиито родители променят местожимеенето си в изпълнение на служебните им ангажименти - 5 точки". Така те ще заемат първо място с предимство, както е посочено в чл. 22а, ал. 1.


	Приема се частично.
	В чл. 16, ал. 1 се добавя изискването за представяне на документ - заповед, удостоверяващ преместването на родителите от едно населено място в друго, поради служебна ангажираност. Не се приема предложението за присъждане на точки по критерия за тежест, поради това, че текстът на чл. 22а ясно регламентира предимството за прием пред останалите чакащи деца.



	3. 
	Yusla

Портал за обществени консултации https://www.strategy.bg/PublicConsultations/View.aspx?lang=bg-BG&Id=836328 20 юни 2024 г. 14:32:26 ч.


	3. Прием на близнаци в ДДГ

При наличие на едно свободно място в група на ДДГ, а чакащи деца близнаци - да се приемат двете деца. Това важи за общински детски градини, училища и ВУЗ.


	Приема се.
	Създава се нова алинея към чл. 17, в която изрично се регламентира, че в случаите на по-малко от 2/3 свободни места за прием на близнаци/тризнаци, се извършва прием на всичките деца.

